Document ID: 31991R1758

ΚΑΝΟΝΙΣΜΟΣ ( ΕΟΚ ) αριθ . 1758/91 ΤΟΥ ΣΥΜΒΟΥΛΙΟΥ της 17ης Ιουνίου 1991 για την τροποποίηση του κανονισμού ( ΕΟΚ ) αριθ . 599/91 σχετικά με τη θέσπιση πιστωτικής εγγύησης για την εξασφάλιση της εξαγωγής γεωργικών προϊόντων και προϊόντων διατροφής από την Κοινότητα προς τη Σοβιετική Ένωση
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 235,
την πρόταση της Επιτροπής,
τη γνώμη του Ευρωπαϊκού Κοινοβουλίου ( 1 ),
Εκτιμώντας ότι ο κανονισμός ( ΕΟΚ ) αριθ . 599/91 (1 ) θέσπισε πιστωτική εγγύηση υπέρ της Σοβιετικής Ένωσης προκειμένου να της δοθεί η δυνατότητα να εισάγει γεωργικά προϊόντα διατροφής από την Κοινότητα - ότι πρέπει, κατόπιν αιτήματος της δικαιούχου χώρας, να τροποποιηθούν οι όροι εξοφλήσεως των δανείων που είχαν αρχικά προβλεφθεί, προκειμένου να ληφθούν υπόψη προγενέστερες συμβατικές δεσμεύσεις,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Το άρθρο 3 του κανονισμού ( ΕΟΚ ) αριθ . 599/91 αντικαθίσταται από το ακόλουθο κείμενο :
"Άρθρο 3
Το ύψος της πίστωσης, την εξόφληση της οποίας καλύπτει η εγγύηση, περιορίζεται σε 500 εκατομμύρια Ecu κατ' ανώτατο όριο . Η εξόφληση πραγματοποιείται σε τρεις ισόποσες δόσεις, οι οποίες καταβάλλονται 20, 31 και 42 μήνες αντιστοίχως από την υπογραφή της συμφωνίας που προβλέπεται στο άρθρο 2 . Οι τόκοι πληρώνονται κάθε έξι μήνες . Ο πρώτος διακανονισμός των τόκων γίνεται μετά τη λήξη της προθεσμίας ανάληψης .
Για την πίστωση που εγγυάται η Κοινότητα παρέχεται εγγύηση πληρωμής και μεταφοράς από έναν σοβιετικό οργανισμό εξουσιοδοτημένο να καλύπτει τον κίνδυνο αδυναμίας του Δημοσίου προς εξόφληση και να επιτρέπει τη μεταφορά συναλλάγματος .
Η προθεσμία ανάληψης της πίστωσης είναι το πολύ εξάμηνη και αρχίζει από την ημερομηνία υπογραφής της προαναφερόμενης συμφωνίας. Η ανάληψη του δανείου μπορεί να γίνει τμηματικά . Η καταβολή των δόσεων θα εξαρτηθεί από το κατά πόσον η Σοβιετική Ένωση θα τηρήσει τις διατάξεις της προαναφερόμενης συμφωνίας και τους όρους που ορίζονται για την παροχή της εγγύησης ." Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Λουξεμβούργο, 17 Ιουνίου 1991 .

Labels: 2
17
3
6
18